Document ID: 32009D0504

KOMMISSIONENS BESLUTNING
af 28. maj 2009
om ændring af beslutning 97/245/EF, Euratom om de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for Fællesskabernes egne indtægter
(meddelt under nummer K(2009) 4072)
(2009/504/EF, Euratom)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om oprettelse af Det Europæiske Atomenergifællesskab,
under henvisning til Rådets afgørelse 2007/436/EF, Euratom af 7. juni 2007 om ordningen for De Europæiske Fællesskabers egne indtægter (1),
under henvisning til Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2007/436/EF, Euratom om ordningen for Fællesskabernes egne indtægter (2), særlig artikel 6, stk. 4, tredje afsnit, og artikel 17, stk. 3 og 5,
efter høring af Det Rådgivende Udvalg for Egne Indtægter, der er nævnt i artikel 20 i forordning (EF, Euratom) nr. 1150/2000, og
ud fra følgende betragtninger:
(1)
Kommissionens beslutning 97/245/EF, Euratom (3) indeholder modeller til de opgørelser over regnskabet for egne indtægter, som medlemsstaterne skal meddele Kommissionen.
(2)
Som følge af gennemførelsen i fællesskabslovgivningen af de aftaler, der er indgået i forbindelse med Uruguay-runden, er der ikke længere en klar sondring mellem landbrugsafgifter og told. Hertil kommer, at afgørelse 2007/436/EF, Euratom ikke indeholder en sådan sondring. Der bør derfor heller ikke foretages en sådan sondring i de modeller, der er angivet i bilag I og III til beslutning 97/245/EF, Euratom.
(3)
Endvidere er der ved Rådets forordning (EF) nr. 318/2006 af 20. februar 2006 om den fælles markedsordning for sukker (4) blandt andre foranstaltninger indført en produktionsafgift, hvis formål er at bidrage til finansieringen af udgifter, og en afgift på overskudsproduktionen, hvis formål er at undgå en ophobning af overskudsmængder. Desuden skal der under visse omstændigheder opkræves en engangsafgift på supplerende sukkerkvoter og supplerende isoglucosekvoter. Da disse afgifter udgør egne indtægter, bør modellerne i bilag I og III til beslutning 97/245/EF, Euratom tilpasses.
(4)
De erfaringer, der er indvundet i forbindelse med medlemsstaternes indberetning af de regnskabsopgørelser, der er omhandlet i artikel 6, stk. 3, litra a) og b), i forordning (EF, Euratom) nr. 1150/2000 bør desuden udnyttes, og udformningen af de formularer, som udarbejdes efter modellerne i bilag I og III til beslutning 97/245/EF, Euratom, bør forbedres.
(5)
I beslutning 97/245/EF, Euratom fastsættes de nærmere retningslinjer for meddelelse af oplysninger samt en model til meddelelse, i forbindelse med årsrapporten, af tilfælde, hvor beløb ikke kan inddrives, jf. artikel 17, stk. 2, i forordning (EF, Euratom) nr. 1150/2000.
(6)
Erfaringerne i forbindelse med indberetningen af relevante oplysninger har vist, at det er nødvendigt at træffe foranstaltninger for at sikre, at Kommissionen har alle de nødvendige oplysninger til fuldt ud at kunne undersøge de af medlemsstaterne meddelte tilfælde, hvor fordringer ikke kan inddrives.
(7)
Den fastsatte ordning for meddelelse af rapporter og den praktiske forvaltning af oplysninger bør tilpasses i takt med det voksende antal tilfælde, hvor beløb ikke kan inddrives, ved at indføre et nyt elektronisk forvaltnings- og informationssystem, som medlemsstaterne skal anvende til elektronisk meddelelse af tilfælde, hvor beløb erklæres eller anses for uinddrivelige.
(8)
Ved Rådets forordning (EF, Euratom) nr. 2028/2004 (5) indførtes en klar sondring i forordning (EF, Euratom) nr. 1150/2000 mellem meddelelsen om tilfælde, hvor de fastlagte fordringer erklæres eller anses for uinddrivelige, jf. artikel 17, stk. 3, tredje afsnit, i forordning (EF, Euratom) nr. 1150/2000 og den årlige rapport, jf. artikel 17, stk. 5, i forordning (EF, Euratom) nr. 1150/2000. Der bør derfor udarbejdes en model, der skal anvendes i forbindelse med nævnte meddelelse, samt en model for årsrapporten, der kan træde i stedet for den nuværende model.
(9)
Der bør endvidere fastsættes en passende frist for indberetningen af de ændrede opgørelser.
(10)
Beslutning 97/245/EF, Euratom bør derfor ændres i overensstemmelse hermed -
VEDTAGET FØLGENDE BESLUTNING:
Artikel 1
I beslutning 97/245/EF, Euratom foretages følgende ændringer:
1)
I artikel 1, stk. 1, ændres »i artikel 6, stk. 3, litra a), og stk. 3, litra b), i forordning (EØF, Euratom) nr. 1552/89« til »i artikel 6, stk. 4, første afsnit, litra a) og b), i Rådets forordning (EF, Euratom) nr. 1150/2000 (6).
2)
I artikel 2, stk. 1, ændres »i artikel 6, stk. 4, i forordning (EØF, Euratom) nr. 1552/89« til »i artikel 6, stk. 5, i forordning (EF, Euratom) nr. 1150/2000«.
3)
Artikel 3 affattes således:
»Artikel 3
1. Medlemsstaterne anvender modellen i bilag VI til udarbejdelse af den årlige rapport, nævnt i artikel 17, stk. 5, i forordning (EF, Euratom) nr. 1150/2000.
2. Medlemsstaterne sender meddelelserne, nævnt i artikel 17, stk. 3, tredje afsnit, i forordning (EF, Euratom) nr. 1150/2000, elektronisk via det elektroniske forvaltnings- og informationssystem.
3. Bilag VII fastlægger modellen til meddelelserne, nævnt i artikel 17, stk. 3, tredje afsnit, i forordning (EF, Euratom) nr. 1150/2000.«
4)
Bilag I affattes som angivet i bilag I til nærværende beslutning.
5)
Bilag III affattes som angivet i bilag II til nærværende beslutning.
6)
Bilag VI affattes som angivet i bilag III til nærværende beslutning.
7)
Bilag VII, som er angivet i bilag IV til nærværende beslutning, indsættes.
Artikel 2
De første opgørelser, der indsendes i overensstemmelse med modellerne i bilag I og III til beslutning 97/245/EF, Euratom som ændret ved nærværende beslutning, er månedsopgørelsen for juni 2009 og kvartalsopgørelsen for andet kvartal af 2009.
Artikel 3
Det elektroniske forvaltnings- og informationssystem og den model, der er nævnt i henholdsvis artikel 3, stk. 2 og 3, i beslutning 97/245/EF, Euratom, som ændret ved nærværende beslutning, benyttes fra den dato, som Kommissionen meddeler medlemsstaterne.
Indtil denne meddelelse foreligger, anvender medlemsstaterne den model, der er anført i bilag VI til beslutning 97/245/EF, Euratom som ændret ved Kommissionens beslutning 2002/235/EF, Euratom (7).
Artikel 4
Denne beslutning er rettet til medlemsstaterne.
Udfærdiget i Bruxelles, den 28. maj 2009.

Labels: 12
15